recursal/SuperWikiNEXT-32B huggingface dataset:
**মহারানি খেম কৌর ধিল্লোঁ** (পাঞ্জাবি ਬੀਬੀ ਖੇਮ ਕੌਰ ਢਿੱਲੋਂ) ছিলেন একজন শিখ নারী। তিনি ছিলেন শিখ সাম্রাজ্যের দ্বিতীয় মহারাজা মহারাজা খড়ক সিংয়ের পত্নী। খেম কৌর ছিলেন যোধ সিং ধিল্লোঁ কালাওয়ালার কন্যা এবং গুজরাটের সাহেব সিং ধিল্লোঁ ওরফে ভাঙ্গির নাতনী। ১৮০৫ সালে শিখ সাম্রাজ্যের গুজরানওয়ালায় তাঁর জন্ম হয়েছিল। ১৮১৫ (মতান্তরে ১৮১৬) সালে মহারাজা রঞ্জিত সিংয়ের বড় ছেলে মহারাজা খড়ক সিংয়ের সাথে তাঁর বিয়ে হয়েছিল। বিবাহের পর তাঁর স্থায়ী নিবাস হয়ে উঠেছিল সুকেরচকিয়া। মহারাজার মৃত্যুর পর তিনি দ্বিতীয় অ্যাংলো শিখ যুদ্ধে (১৮৪৯) ব্রিটিশ বিরোধী বাহিনীকে সাহায্য করেছিলেন, যার কারণে তাঁর সমগ্র জায়গিরের অনেকগুলিই ব্রিটিশ প্রকোপে হাতছাড়া হয়ে গিয়েছিল।

জীবনী
-----

খেম কৌর ধিল্লোঁ ছিলেন যোধ সিং ধিল্লোঁ কালাওয়ালার কন্যা এবং সাহেব সিং ধিল্লোঁর নাতনি। শিখ সাম্রাজ্যের গুজরানওয়ালায় ১৮০৫ সালে তাঁর জন্ম হয়েছিল। তাঁর দুই ভাই ছিলেন গুরদিত সিং এবং চন্দা সিং। ১৮১৫ সালের জুলাই মাসে তিনি মহারাজা রঞ্জিৎ সিং এবং তাঁর সহধর্মিণী মহারানি দাতার কৌরের বড় ছেলে রাজপুত্র খড়ক সিংকে বিয়ে করেছিলেন। তিনি ছিলেন খড়ক সিংয়ের দ্বিতীয় পত্নী। রঞ্জিত সিং ছিলেন শিখ সাম্রাজ্যের প্রতিষ্ঠাতা। খেম কৌর কালাওয়ালা রানি নামে বেশি পরিচিত ছিলেন।

### কর্মজীবন

মহারাজা খড়ক সিংয়ের মৃত্যুর পর বিবি খেম কৌর তাঁর দুই ভাই গুরদিত সিং এবং চন্দা সিংকে নিয়ে ১৮৪৮ সালের শিখ বিদ্রোহে ব্রিটিশ বিরোধী খালসা বাহিনীকে সাহায্য করেছিলেন। এই যুদ্ধ হয়েছিল শিখ সাম্রাজ্যের সঙ্গে ব্রিটিশ ইস্ট ইন্ডিয়া কোম্পানির।  যুদ্ধে শিখ বাহিনী পরাজিত হয় এবং লর্ড ডালহৌসি ১৮৪৯ সালের ২৯শে মার্চ পাঞ্জাব অধিগ্রহণের ঘোষণা করেন।

১৮৪৯ সালে দ্বিতীয় অ্যাংলো শিখ যুদ্ধে তাঁর ভূমিকার কারণে, ব্রিটিশরা তাঁকে ব্রিটিশ বিরোধী তকমা দিয়ে দিয়েছিল এবং তাঁর জায়গিরের (জমি) অনেক অংশ দখল করে নিয়েছিল।

মৃত্যু
------

ব্রিটিশ ভারতের অমৃতসরে বিবি খেম কৌর ধিল্লোঁর মৃত্যু হয়।

তথ্যসূত্র
---------

1. ↑  Atwal, Priya (২০২১-০১-১৫)। *Royals and Rebels: The Rise and Fall of the Sikh Empire* (ইংরেজি ভাষায়)। Oxford University Press। আইএসবিএন 978-0-19-756694-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bibi Khem Kaur"। সংগ্রহের তারিখ ৯ ফেব্রুয়ারি ২০২৩।
3. ↑  Umdat Ul Tawarikh
4. 1 2  Ahluwalia, M. L. (১৯৯৬)। *Land Marks in Sikh History: A Fully Researched and Documented History, 1699-1947* (ইংরেজি ভাষায়)। Ashoka International Publishers। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Atwal, Priya (২০২০-১১-০১)। "Royals and Rebels"। আইএসবিএন 978-0-19-754831-8। ডিওআই:10.1093/oso/9780197548318.001.0001। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* "Bibi Khem Kaur Dhillon", URL accessed 11/16/06
১৯৪০ থেকে ২০১৮ সালের মধ্যে বিমান চলাচলের কারণে কার্বন ডাই অক্সাইড নিঃসরণের পরিমাণ সমগ্র নিঃসরণের পরিমাণের ০.৭% থেকে ২.৬৫% অর্থাৎ প্রায় ৪ গুণ বৃদ্ধি পায়।
অন্যান্য জীবাশ্ম জ্বালানির দহনের ফলে সৃষ্ট নিঃসরণের মতো বিমানের ইঞ্জিনও গ্যাস ও অতিক্ষুদ্র দূষক কণা নিঃসরণ করে ও শব্দদূষণ সৃষ্টি করে। ফলে এগুলির বৈশ্বিক প্রভাব ও স্থানীয় বায়ুর গুণমানে এগুলির প্রভাব পরিবেশগত উদ্বেগের কারণ হয়ে দাঁড়িয়েছে।

জেট বিমানগুলি কার্বন-ডাই-অক্সাইডের পাশাপাশি নাইট্রোজেন অক্সাইড, অতিক্ষুদ্র দূষক কণা ও ঘনীভূত রেশ নিঃসরণের মাধ্যমে জলবায়ু পরিবর্তনে ভূমিকা রাখছে।
২০১৮ সালের তথ্য অনুযায়ী বিশ্বব্যাপী বাণিজ্যিক বিমান চলাচল ঐ বছর নিঃসৃত সমস্ত কার্বন-ডাই-অক্সাইডের ২.৪% উৎপাদন করেছিল।

জেট বিমানগুলি ১৯৬৭ থেকে ২০০৭ সালের মধ্যে ৭০% অধিক জ্বালানির সাশ্রয় করতে সক্ষম হয়। প্রতি টন-কিলোমিটার আয়ের জন্য কার্বন-ডাই-অক্সাইডের নিঃসরণ ২০১৮ সালে ১৯৯০ সালের তুলনায় ৪৭% কম ছিল।
২০১৮ সালে প্রতি বিমানযাত্রী প্রতি কিলোমিটারে গড়ে ৮৮ গ্রাম কার্বন-ডাই-অক্সাইড নিঃসরণ করতেন।

যদিও বিমান চলাচল শিল্পটি অধিকতর জ্বালানি সাশ্রয়ী, সামগ্রিকভাবে শিল্পটির নিঃসরণের পরিমাণ বৃদ্ধি পেয়েছে কেননা বিমানযোগে ভ্রমণের পরিমাণ বৃদ্ধি পেয়েছে।
২০২০ সাল নাগাদ বিমান চলাচলজনিত নিঃসরণ ২০০৫ সালের তুলনায় ৭০% বেশি ছিল এবং ২০৫০ সাল নাগাদ এগুলি ৩০০% (অর্থাৎ ৩ গুণ) বেশি হতে পারে। 

বিমান শব্দ দূষণ ঘুমের ব্যাঘাত ঘটায়, শিশুদের পড়াশোনায় বিঘ্নের সৃষ্টি করে এবং হৃদবাহ রোগের ঝুঁকি বৃদ্ধি করতে পারে।

বিমানবন্দরগুলি পানি দূষণ সৃষ্টি করতে পারে। 

বিমান চলাচলের কারণে ওজোন গ্যাস ও অতিসুক্ষ্ম কণা নিঃসৃত হয়। উভয়েই স্বাস্থ্যের জন্য বিপজ্জনক। সাধারণ বিমান চলাচলে যে অ্যাভগ্যাস দহন করা হয়, তার ফলে বিষাক্ত সীসা নিঃসৃত হয়।

বিমান চলাচলের পরিবেশগত প্রভাব হ্রাস করা সম্ভব উন্নততর বিমানের জ্বালানি সাশ্রয় কিংবা বিমান চলাচল নিয়ন্ত্রণের মাধ্যমে। কার্বন-ডাই-অক্সাইড বহির্ভূত প্রভাব যেমন নাইট্রাস অক্সাইড, অতিক্ষুদ্র দূষক কণিকা বা ঘনীভূত রেশ থেকে পরিবেশের ক্ষতি কমানোর জন্য সর্বোত্তম উড্ডয়ন পথ নির্বাচন করা যেতে পারে।

তথ্যসূত্র
---------

1. ↑
2. ↑  "Aircraft Engine Emissions"। International Civil Aviation Organization।
**সনাতন দিন্দা** (জন্ম: ৫ ফেব্রুয়ারি ১৯৭১) একজন খ্যাতনামা ভারতীয় বাঙালি ভিজ্যুয়াল শিল্পী।  লন্ডনের বাকিংহাম প্যালেসে রক্ষিত মাদার টেরেসার প্রতিকৃতিটির প্রথম ভারতীয় শিল্পীর কৃতিত্ব তারই।

প্রাথমিক জীবন এবং শিক্ষা
------------------------

সনাতন দিন্দা উত্তর কলকাতার কুমারটুলিতে জন্মগ্রহণ করেন। তিনি ১৯৯২ খ্রিস্টাব্দে কলকাতার গভর্নমেন্ট কলেজ অফ আর্ট অ্যান্ড ক্র্যাফট থেকে ফাইন আর্টসে (ওয়েস্টার্ন পেইন্টিং) স্নাতক হন।  

 কলকাতা, ২০১৫ সালে সনাতন দিন্দার হাতে গড়া দুর্গা প্রতিমা।
সনাতন ডিন্ডা কলকাতার বিভিন্ন স্থানে দুর্গা পূজার সময় যে শৈল্পিক অবদান রাখেন, তার জন্য বিশেষ পুরস্কার ও সম্মাননা লাভ করেন।  তার বহু  শিল্পকর্ম প্রাক্তন ক্রিকেটার শচীন তেন্ডুলকর  আমজাদ আলি খান, আর পি গোয়েঙ্কা গোষ্ঠী, রিলায়েন্স ইন্ড্রাস্ট্রিজ, বল্লারপুর ইন্ড্রাস্ট্রিজ লিমিটেড ইত্যাদির  ব্যক্তিগত সংগ্রহে রক্ষিত আছে। ২০১০ খ্রিস্টাব্দের ২৮ -২৯ জানুয়ারি তারিখে  কলকাতার হায়াৎ রিজেন্সি হোটেলে সনাতন দিন্দার শিল্পকর্মের যে প্রদর্শনী অনুষ্ঠিত হয়, তার উদ্বোধন করেন  আমজাদ আলি খান।।

তথ্যসূত্র
---------

1. ↑  "Gallery Kolkata"।
2. ↑  "Profile"। Official Website।
3. ↑  "Durga online Profile"।
4. ↑  "The Hindu share article"।
**ফখরালসাদাত মোহতাশমিপুর হলেন** ইরান-ইসলামিক পার্টনারশিপ ফ্রন্টের সদস্য, ব্লগার, বিখ্যাত ইরানী রাজনীতিবিদ মোস্তফা তাজ্জাদেহের স্ত্রী ।

২০০৯ সালের রাষ্ট্রপতি নির্বাচন
------------------------------

২০০৯ সালের প্রেসিডেন্ট নির্বাচনের ফলাফলের বিরুদ্ধে ইরানি জনগণের বিক্ষোভের পর ফখর আল-সাদাত মোহতাশামিপুর সবুজ আন্দোলনের অন্যতম রাজনৈতিক কর্মী ছিলেন।  ১৯৮৮ সালের আগের বছরগুলিতে মোহতাশামিপুর একজন সামাজিক ও রাজনৈতিক কর্মী ছিলেন। ব্যক্তিগতভাবে তিনি ইরান-ইসলামিক পার্টনারশিপ ফ্রন্টের সদস্য হিসেবেও পরিচিত ছিলেন। তিনি ব্যক্তিগত ব্লগে সামাজিক অবস্থা তুলে ধরেন। ফেসবুক, ইয়াহু ও মেসেঞ্জারসহ সব নেটওয়ার্কে ইরানের শাসন-সংশ্লিষ্ট রাজনৈতিক ও সামাজিক কর্মীদের মধ্যে উদ্ভাবক হিসাবে বিবেচিত হন। [] ২০০৯ সালের ঘটনার পরের দিনগুলোতে ফখর আল-সাদাত মোহতাশামিপুরের ভূমিকার কারণে তিনি পরিচিত হয়ে ওঠেন। এমনিভাবে তিনি একজন বিশিষ্ট বন্দী মোস্তফা তাজজাদেহর স্ত্রী হিসেবে, মানবাধিকার সম্পর্কিত সংবাদ প্রচারের জন্য এবং শ্রমিক বন্দীদের মামলা প্রত্যাহারের বিষয়ে বিখ্যাত হয়ে ওঠেন।

### আটক ও অনশন

২০১১ সালের ১০ মার্চ সবুজ আন্দোলনের নামে বিক্ষোভের সময় তাকে গ্রেফতার করা হয়। তিনি ২০১১ সালের এপ্রিলে এভিন কারাগারে নির্জন কারাবাস মধ্যে অনশন ধর্মঘট করেন। কয়েকদিনের অনশন ধর্মঘটের পর তার অবেদনের পর হাসপাতালে নিয়ে যাওয়া হয়। 

### কারাগারে জীবন

২০১২ সালের জানুয়ারিতে তাকে চার বছরের কারাদণ্ড দেওয়া হয়। তার বিরুদ্ধে অভিযোগ হলো: (১) প্রতিবাদমূলক কর্মকাণ্ডের জন্য বন্দীদের পরিবারকে সংগঠিত করা, (২) সংস্কারবাদী মহিলা পরিষদের সভায় যোগদান করা এবং (৩) বন্দী পরিবার মীর হোসেন মুসাভি ও মেহেদি কাররুবির ঘরবাড়ি অবরোধ করে ভাঙার জন্য মানুষকে জড়ো হওয়ার আহ্বান জানানোর কারণে (৪) স্বৈরশাসক ও অত্যাচারী ইসলামী প্রজাতন্ত্রের কর্মকর্তাদের বিরুদ্ধে ভাষণ দেয়া। []

### সামাজিক কর্ম

তিনি কারাগারে সাক্ষাতের সময় শুনেছিলেন, মোহতাশামিপুর বরাবরই ভার্চুয়াল মিডিয়ায় সক্রিয় ছিলেন এবং মাঝে মাঝে তার কারাবন্দী স্ত্রী মোস্তফা তাজজাদেহর কাছ থেকে চিঠি এবং বার্তা প্রকাশ করেন।

ব্যক্তিগত জীবন
--------------

ফখর আল-সাদাত মোহতাশামি হলেন আলী আকবর মোহতাশামীর চাচাতো ভাই।

তথ্যসূত্র
---------

1. ↑  BBC فارسی - ایران - تاجزاده: پرونده من و خانواده ام در دست مجتبی خامنه ای است
2. ↑  "فخرالسادات محتشمی پور چند روز پس از اعتصاب غذا به بیمارستان منتقل شد « سایت خبری تحلیلی کلمه»"। ২৩ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০২২।
**ফরগটেন** (কোরীয় হরফ:기억의 밤, অর্থ: বিস্মৃত) দক্ষিণ কোরীয় রহস্য রোমাঞ্চকর ছবি। জ্যাং হ্যাং-জুন পরিচালিত এই ছবিটি ২০১৭ সালে মুক্তি পায়। এতে ক্যাং হা-নিউল, কিম মু-ই্যউল, মুন সাং-কিআং এবং না ইয়ং-হি অভিনয় করেছেন।

অভিনয়ে
-------

* জিন-সিঅক এর ভূমিকায় *ক্যাং হা-নিউল*
* য়্যু-সিঅক এর ভূমিকায় *কিম মু-ই্যউল*
* মুন সাং-কিআং
* না ইয়ং-হি
* লী ডং-জিন
* লী সুং-য়ুউ
* ইঅন জে-হায়্যুঙ

নির্মাণ
-------

মূল দৃশ্যায়ন শুরু হয় ১১ই মার্চ, ২০১৭ তে এবং ৮ই জুন, ২০১৭ তে নির্মাণ শেষ হয়। জ্যাং ছবিটির কাহিনির আইডিয়া পান এক বন্ধুর মাধ্যমে। তার বন্ধুর এক কাজিন একমাসের জন্য বাড়ি ছেড়ে চলে গিয়েছিলেন। যখন ফিরে আসেন তার মধ্যে অদ্ভুদ পরিবর্তন লক্ষ করা যায়, যেন মানুষটা রাতারাতি পাল্টে গেছে। বন্ধুর বলা এই কাহিনিই তাকে গল্পটি নির্মাণে উদ্বুদ্ধ করে। এছাড়া তিনি ফরাসি লোকগাথা নীল দাঁড়িওয়ালা থেকে প্রেরণা নেন।

মুক্তি
------

ছবিটি দক্ষিণ কোরিয়ার প্রেক্ষাগৃহে ২৯ নভেম্বর, ২০১৭ তে মুক্তি পায়।

প্রেক্ষাগৃহে মুক্তির পর ফরগটেন নেটফ্লিক্সে অবমুক্ত করা হয়। নেটফ্লিক্সের মাধ্যমে এটি এখন ১৯০টি দেশে উপলব্ধ

তথ্যসূত্র
---------

বহিঃসংযোগ
---------

* ইন্টারনেট মুভি ডেটাবেজে *ফরগটেন*  (ইংরেজি)
* কোরিয়ান মুভি ডেটাবেসে *ফরগটেন*
**ফরবেশগঞ্জ** (ইংরেজি: Forbesganj) ভারতের বিহার রাজ্যের আরারিয়া জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৬°১৮′ উত্তর ৮৭°১৫′ পূর্ব﻿ / ﻿২৬.৩° উত্তর ৮৭.২৫° পূর্ব﻿ / 26.3; 87.25। সমুদ্র সমতল হতে এর গড় উচ্চতা হল ৪৬ মিটার (১৫০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ফরবেশগঞ্জ শহরের জনসংখ্যা হল ৪১,৯৮২ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে ফরবেশগঞ্জ এর সাক্ষরতার হার বেশি।

এই শহরের জনসংখ্যার ১৬% হল ৬ বছর বা তার কম বয়সী।

পরিবহন
------

এখানে অবৈদ্যুতিক সিঙ্গেল লাইন চলে যা উত্তরে যোগবাণীর মাধ্যমে নেপালের বিরাটগঞ্জ পর্যন্ত বিস্তৃত। যোগবাণী থেকে ছেড়ে আসা **সীমাঞ্চল এক্সপ্রেস** দক্ষিণমুখে কাটিহার হয়ে পাটনা হয়ে দিল্লি পর্যন্ত যায়।

তথ্যসূত্র
---------

1. ↑  "Forbesganj"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই বিহারের শহর ও ভূগোল-বিষয়ক নিবন্ধটি অসম্পূর্ণ। আপনি এটি সম্প্রসারিত করে উইকিপিডিয়াকে সাহায্য করতে পারেন।* |
**পোয়াডা** (মারাঠি: पोवाडा) হল মারাঠি কবিতার একটি ঘরানা যেটি ভারতে ১৭ শতকের শেষের দিকে উদ্ভূত হয়েছিল। পোয়াডাগুলি একধরনের বীর গাথা যেগুলি আকর্ষণীয় শৈলীতে লেখা এবং সেখানে ঐতিহাসিক ঘটনাগুলি একটি অনুপ্রেরণামূলক উপায়ে বর্ণনা করা হয়েছে। পোয়াডাগুলির সুরকার তথা গায়কেরা *শাহির* নামে পরিচিত। এর আগে, পোয়াডার অধিকংশ বীর গাথা ঘটনার প্রত্যক্ষদর্শীদের দ্বারা রচিত হত। পর্যায়ক্রমে কবিতা আবৃত্তি ও গদ্যের নির্যাস নিয়ে পোয়াডাগুলি হল নাটকীয় বর্ণন। পোয়াডাতে অত্যন্ত জোরালো এবং অনুপ্রেরণামূলক শৈলীতে বীর পুরুষদের ও বীরাঙ্গনাদের মহান ক্রিয়াকলাপের বর্ণনা দেওয়া হয়েছে। সংযুক্ত মহারাষ্ট্র আন্দোলনের সময় সচেতনতা তৈরির জন্য মাধ্যম হিসাবে পোয়াডাকে ব্যবহার করা হত। ইতিহাস নিয়ে লেখার জন্য এগুলি গুরুত্বপূর্ণ উৎস।

খুঁটিনাটি
---------

পেশাদার পোয়াডা গায়করা পরে একটি সঙ্ঘ বা বর্ণ গঠন করেছিলেন যেটি *গোন্ধালী* নামে পরিচিত। প্রথম উল্লেখযোগ্য পোয়াডাটি ছিল অগ্নিদাসের লেখা আফজল খানের হত্যা (মারাঠি: *अफझल खानाचा वध*) (১৬৫৯)। যেখানে শিবাজীর সাথে আফজল খানের লড়াইয়ের বর্ণনা আছে। পরের উল্লেখযোগ্য পোয়াডাটি ছিল তুলসীদাসের লেখা *তানাজী মালুসরে* (মারাঠি: *तानाजी मालुसरे*। যেখানে তানাজি দ্বারা সিংহগড় দুর্গ অধিকারের একটি বর্ণনা দেওয়া হয়েছে। আর একটি উল্লেখযোগ্য সমসাময়িক পোয়াডা হল ইয়ামাজি ভাস্কর রচিত *বাজি পসলকর* (মারাঠি: *बाजी पसाळकर*)।

পেশওয়া শাসন চলাকালীন, বেশ কয়েকজন *শাহির* কবি-গায়ক উদ্‌যাপন করেছেন, যার মধ্যে রয়েছে রাম জোশী (১৭৬২-১৮১২), অনন্ত ফান্দি (১৭৪৪-১৮১৯), হোনাজি বালা (১৭৫৪-১৮৪৪) এবং প্রভাকর (১৭৬৯-১৮৪৩) রচিত পোয়াডা।

আরো দেখুন
---------

* মারাঠি সাহিত্য
* ভারতীয় সাহিত্য

তথ্যসূত্র
---------

1. ↑  "History & Art of Powada"। সংগ্রহের তারিখ ৮ মার্চ ২০২১।
2. ↑  Majumdar, R.C. (ed.) (2007). *The Mughul Empire*, Mumbai: Bharatiya Vidya Bhavan, আইএসবিএন 81-7276-407-1, p.584

* H. A. Acworth and S. T. Shaligramgot the powada of afazaj vadha written by aagindas in kolhapur shivshahir purshottam raut

বহিঃসংযোগ
---------

* A website on powada
* Povada/पोवाडा at TransLiteral.org
ঊনবিংশ শতাব্দীতে তৈরী খড়খড়িযুক্ত কাঠের জানালা। সাহেব কোয়াটার্স, ময়মনসিংহ
পাশাপাশি দুইটি জানালা। ওল্ড শিপ চার্চ, হিঙহাম, ম্যাসাচুসেটস, যুক্তরাষ্ট্র
**জানালা** (আঞ্চলিক: জাল্‌না, জানেলা) হলো দেয়াল বা ছাদের মধ্যে এমন কোন ফোকর যার মধ্য দিয়ে আলো, বাতাস ও শব্দ গমন করতে পারে।
ব্যবহার বিশেষে এটি সম্পূর্ণ বা আংশিক খোলার উপযোগী অস্বচ্ছ, স্বচ্ছ বা আংশিক আলোকভেদী বস্তু দ্বারা তৈরি হয়। বাংলাদেশের জানালাগুলো সাধারণত কাঠ, এ্যালুমিনিয়াম, মাইল্ড স্টিল (এম.এস) এবং কাচ ব্যবহার হচ্ছে।

জানালার ইতিহাস
--------------

বাংলা ভাষায় **জানালা** শব্দের উৎপত্তির পর্তুগিজ শব্দ "জানেলা (Janela)" থেকে। জানালার প্রচলিত কিছু প্রতিশব্দ হলো **গবাক্ষ**, **বাতায়ন**, **খিড়কি**।

জানালার গঠন
-----------

জানালায় চৌকাঠ এবং পাল্লা প্রধান দুইটি অংশ থাকে। চৌকাঠের সাথে পাল্লাকে যুক্ত করতে ধাতব কব্জা ব্যবহার করা হয়। খোলা-বন্ধ করার সুবিধার জন্য পাল্লার সাথে হাতল লাগানো হয়।

জানালার ধরন
-----------

### ফিক্সড বা বদ্ধ জানালা

এই ধরনের জানালা কখনই খোলার ব্যবস্থা থাকেনা। শুধু আলোর জন্য এই ধরনের জানালা ব্যবহার করা হয়। এই জানালায় বাতাস চলাচলের কোন সুবিধা থাকেনা। সাধারণত উঁচু হলরুম বা লবি স্পেসের দেয়ালের উপরের অংশে এই ধরনের জানালা ব্যবহার করা হয়।

### কেজমেন্ট বা পাল্লা জানালা

কেজমেন্ট বা পাল্লা জানালা
এই ধরনের জানালায় একটি ফ্রেমের সাথে এক বা একাধিক পাল্লা উলম্ব ভাবে কব্জার মধ্যমে আটকানো থাকে। পাল্লাগুলোকে কব্জার মাধ্যমে ঘোরানো যায়। পাল্লাগুলো ভেতর বা বাহিরে, ক্ষেত্রবিশেষে উভয় দিকেই খোলার ব্যবস্থা থাকে। এধরনের জানালা বাংলা অঞ্চলের সর্বাধিক ব্যবহৃত হয়।

### অনিঙ বা আনুভূমিক পাল্লা

এটি কেজমেন্ট বা পাল্লা জানালার মতই তবে এ ক্ষেত্রে পাল্লাগুলো আনুভূমিক বরাবর ঘুরানো বা উঠানামা করা যায়। সাধারণত দোকান বা কাউন্টারে এই ধরনের জনালা ব্যবহার দেখা যায়।

### বর্গা বা আড়কাঠের জানালা

বর্গা বা আড়কাঠের জানালা
দরজার আড়কাঠের উপরে এই ধরনের জানালা ব্যবহার করা হয়। এটি দরজা বন্ধ থাকলেও উপর দিয়ে আলো আসতে সাহায্য করে। অনেক ক্ষেত্রে বাড়ির প্রধান দরজার উপরে এই জানালা ব্যবহার করা হয়।

### লুভার বা খড়খড়ি জানালা

এই ধরনের জানালা অনেকগুলো উলম্ব বা আনুভূমিক পরস্পর সমান্তরাল খড়খড়ি বা ঝিল্লি দিয়ে তৈরি করা হয়। ক্র্যাংক বা কীলকের মাধ্যমে খড়খড়িগুলোকে ঘুরিয়ে বাতাসের প্রবাহ নিয়ন্ত্রণ করা যায়। ক্রান্তিয় গ্রীষ্মপ্রধান অঞ্চলে এই ধরনের জানালার ব্যাপক ব্যবহার দেখা যায়।

### ছাদ বা চন্দ্র জানালা

Hexagonal external cladding panels of roof in Eden Project Biomes (Cornwall, England,)
সূর্য বা চাঁদের আলো ভবনের ভেতরে আনতে ছাদ বা চালে এই ধরনের জানালা ব্যবহার করা হয়।

### কুলুঙ্গি জানালা

কুলুঙ্গি জানালা, মেহরানগড় দূর্গ, ভারত
তিন বা ততোধিক প্যানেল দিয়ে তৈরি এই ধরনের জানালা মূল ভবন থেকে কিছুটা বেরিয়ে থাকে।

চিত্রমালা
---------

* বাঁশের জানালা, জাপানবাঁশের জানালা, জাপান
* এতিহ্যবাহী চীনা জানালা, লাং সু চাইনিজ গার্ডেনএতিহ্যবাহী চীনা জানালা, লাং সু চাইনিজ গার্ডেন
* আরবীয় শৈলীর জানালা, জেরুসালেমআরবীয় শৈলীর জানালা, জেরুসালেম
* দেসাই মাধু ঝা, এতিহ্যবাহী খোদাই কাঠের জানালা, কাঠমান্ডু, নেপালদেসাই মাধু ঝা, এতিহ্যবাহী খোদাই কাঠের জানালা, কাঠমান্ডু, নেপাল

তথ্যসূত্র
---------

1. ↑  *ব্যবহারিক বাংলা অভিধান*। বাংলা একাডেমী। পঞ্চদশ পুনর্মুদ্রণ: মাঘ ১৪১৮।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------
জাতীয় মানবাধিকার কমিশনের চেয়ারম্যানের জন্য কামাল উদ্দিন আহমেদ (সচিব) দেখুন।

**কামাল উদ্দিন আহমেদ**(১৯২১–২০০৪) বাংলাদেশী বিজ্ঞানী ও শিক্ষাবিদ। বাংলাদেশ বিজ্ঞান একাডেমির ফেলো ও ঢাকা বিশ্ববিদ্যালয়ে প্রাণরসায়ন বিভাগের প্রতিষ্ঠাতা।

শৈশব ও পড়ালেখা
---------------

২১ ডিসেম্বর ১৯২১ সালে চট্টগ্রাম জেলার গহিরায় জন্মগ্রহণ করেন। ঢাকা বিশ্ববিদ্যালয়ের রসায়ন বিভাগ থেকে বি.এস.সি ও এম.এস.সি এবং ১৯৪৯ সালে যুক্তরাষ্ট্রের উইসকনসিন বিশ্ববিদ্যালয় থেকে প্রাণরসায়নে পিএইচ.ডি ডিগ্রি অর্জন করেন।

কর্মজীবন
--------

১৯৫৭ সালে ঢাকা বিশ্ববিদ্যালয়ে প্রাণরসায়ন বিভাগ প্রতিষ্ঠা করেন, ১৯৬৭ সালে ফার্মাসি বিভাগ এবং পুষ্টি ও খাদ্য বিজ্ঞান ইনস্টিটিউট চালু হয় তার উদ্যেগ এ চালু হয়।

১৯৮৪ সালে ঢাকা বিশ্ববিদ্যালয় থেকে অবসর গ্রহণ করেন। সাভারে বাংলাদেশ ভেষজ ঔষুধ ইনস্টিটিউট ও পুষ্টি এবং সামাজিক উন্নয়ন ইনস্টিটিউট প্রতিষ্ঠা করেন। ১৯৯৬ সালে তিনি ঢাকা বিশ্ববিদ্যালয়ে প্রাণচিকিৎসা গবেষণা সেন্টার স্থাপন করেন এবং গবেষণা প্রতিষ্ঠানে পরিচালক হিসেবে কর্মরত ছিলেন। বাংলাদেশ কৃষি বিশ্ববিদ্যালয়ের উপাচার্য হিসেবেও দায়িত্ব পালন করেন। বাংলাদেশ বিজ্ঞান একাডেমি প্রতিষ্ঠার ক্ষেত্রেও তাঁর অগ্রণী ভূমিকা ছিল এবং সংস্থার সভাপতি দায়িত্ব ছিলেন। উল্লেখযোগ্য অবদান হচ্ছে ১৯৬২-৬৪ ভিটামিন ‘এ’ অভাবজনিত অন্ধত্বরোধে শক্তিশালী ভিটামিন ‘এ’ ক্যাপসুল বিতরণ পরিকল্পনা করেন আয়োডিনের অভাব দূরীকরণের লক্ষ্যে বাংলাদেশের জনগণের মধ্যে আয়োডিনসমৃদ্ধ লবণের প্রবর্তন তাঁর অপর একটি অবদান। বিভিন্ন আবিষ্কার প্রায় দুই শতাধিক জাতীয় ও আন্তর্জাতিক সাময়িকীতে প্রকাশিত হয়েছে যেমন খেসারি ডাল বিষাক্ততা থেকে সৃষ্ট স্নায়ুতন্ত্রের রোগ নিউরোলেথিরিজম প্রতিরোধে ভিটামিন ‘সি’-এর ভূমিকা; চাইনিজ রেস্তোরাসমূহে ব্যবহূত মোনোসোডিয়াম গ্লুটামেটের (টেস্টিং সল্ট) প্রভাব সরিষার তেলে বিদ্যমান এ্যালাইল আইসোথায়োসায়ানেটর প্রভাবে গলগন্ডজাতীয় রোগের সম্ভাবনা; ভিটামিন এ, লৌহ এবং আয়োডিনের অভাবজনিত সমস্যাবলির মধ্যকার সম্পর্ক এবং আর্সেনিকোসিসের কারণ ও তার প্রতিকার।

মৃত্যু
------

৪ জুলাই ২০০৪ সালে ঢাকায় তাঁর মৃত্যু হয়

তথ্যসূত্র
---------

1. 1 2 3 4  মো. আনোয়ার হোসেন (২০১২)। "আহমদ, কামালউদ্দিন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "In memoriam: Professor Kamaluddin Ahmad (1921–2004)"। *Food and Nutrition Bulletin*। **২৬** (১): ১৬৪। ২০০৫। ডিওআই:10.1177/156482650502600115।
3. ↑  "ঢাবি অধ্যাপক কামাল উদ্দিন আহমেদ স্মারক বক্তৃতা অনুষ্ঠিত"। সংগ্রহের তারিখ ৮ জুন ২০২০।
4. ↑  "Scientific symposium on Professor Kamal opens in the city"। *bdnews24.com*। ২ জুলাই ২০০৫।
5. ↑  "Nutrition & Biochemical Sciences for the Benefit of Mankind"। *International Centre for Diarrhoeal Disease Research, Bangladesh*। ২০ এপ্রিল ২০১১। ১১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।
**কামালজিৎ সাঁধু** একজন প্রাক্তন ভারতীয় ক্রীড়াবিদ যিনি দেশের হয়ে প্রথম মহিলা হিসেবে এশিয়ান গেমসে সোনা জেতেন।

পেশাদার জীবন
------------

ব্যাংকক এশিয়ান গেমসে ৫৭.৩ সেকেন্ডে ৪০০ মিটার দৌড়ে উনি সোনা জয় করেন। ১৯৭১ সালে ইতালির তুরিনে অনুষ্ঠিত ওয়ার্ল্ড ইউনিভার্সিটি গেমসে ৪০০ মিটারে উনি চূড়ান্ত পর্যায়ে পৌছন। ১৯৭২ মিউনিখ অলিম্পিকে উনি মহিলাদের ৪০০ মিটার দৌড়ে অংশ নেন। ১৯৭৩ সালে পেশাদার ক্রীড়াবিদ হিসাবে উনি অবসর নেন। 

কামালজিৎ জাতীয় স্তরে বাস্কেটবল এবং বিশ্ববিদ্যালয় স্তরে হকি খেলাতেও অংশগ্রহণ করেছেন। ১৯৮২ এশিয়ান গেমসে উনি ভারতীয় মহিলা স্বল্পদূরত্ব দৌড় দলের প্রশিক্ষক ছিলেন।

সম্মান
------

১৯৭১ সালে উনি ভারত সরকার দ্বারা পদ্মশ্রী সম্মানে ভূষিত হন।

তথ্যসূত্র
---------

1. 1 2 3  "Women's Day Special: From Mother Teresa to Kamaljit Sandhu, women who have made India proud"। India Times। Mumbai Mirror। ৯ মার্চ ২০১৭। সংগ্রহের তারিখ ৯ মার্চ ২০১৭।
2. 1 2  "Sprint queen on payback run"। ABP। The Telegraph। ৬ সেপ্টেম্বর ২০০৩। ১২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৭।

| * দে
* স
পদ্মশ্রী পুরস্কার |
| --- |
| 
* ১৯৫৪-১৯৫৯
* ১৯৬০-১৯৬৯
* ১৯৭০-১৯৭৯
* ১৯৮০-১৯৮৯
* ১৯৯০-১৯৯৯
* ২০০০-২০০৯
* ২০১০-২০১৯

 |
রাউত নৃত্য, ছত্তিশগড়, ভারত
**রাউত নৃত্য** যাদব সম্প্রদায় দ্বারা পরিবেশিত নৃত্য। প্রচলিত বিশ্বাস অনুযায়ী এই যাদব সম্প্রদায় **শ্রী কৃষ্ণ** -র বংশধর। এই নৃত্য তাদের কাছে শ্রী কৃষ্ণের পূজা ও উপাসনার প্রতীক। তারা **দেব উত্থনি একাদশী**-এর দিন এই নৃত্য পরিবেশন করে। হিন্দু পঞ্চাঙ্গ (পঞ্জিকা) অনুসারে দেব উত্থনি একাদশীর দিনে দেবতা সংক্ষিপ্ত বিশ্রামের পর পুনরায় জাগ্রত হয়ে ওঠেন।

উৎপত্তি এবং প্রদর্শন
--------------------

এই নৃত্যের উৎপত্তি মধ্য ভারতের ছত্তিশগড় রাজ্যে। *রাউত* শব্দটি হল *রাত* বা *রাত্রি* শব্দের অপভ্রংশ। অর্থাৎ *রাউত নাচা* বা রাউত নৃত্যের আক্ষরিক অর্থ হল *রাত্রিকালীন নৃত্য*। নামের সংগে সাদৃশ্য রেখে রাতের বেলায় এই নৃত্য প্রদর্শনের মাধ্যমে দুষ্ট রাজা কংসের উপর ভগবান কৃষ্ণের বিজয় উৎসব উদযাপন করা হয়।

এই নৃত্য পরিবেশনের প্রাথমিক উপলক্ষ হল 'দেব উত্থনি একাদশী' বা 'দেব উত্থান' উৎসব পালন। দেবোত্থান এমন একটি দিন যখন দেবতারা তাদের সংক্ষিপ্ত অবধির বিশ্রামের পরে পুনরায় জাগ্রত হন।

এছাড়াও এই নৃত্যটি সাধারণত দীপাবলির পরে প্রায় এক সপ্তাহ ধরে ছত্তিসগড়ের স্থানীয় অধিবাসীরা অনেক জাঁকজমক এবং উৎসাহের সাথে এই নৃত্য প্রদর্শন করেন। প্রচলিত ধর্মবিশ্বাস অনুযায়ী দীপাবলির উৎসবের পরে দেবতারা পৃথিবী পরিভ্রমনে আসেন; তাই তাদের উপস্থিতি উদযাপন করার জন্য এই নৃত্যটি করা হয়।

*রাস লীলা* নৃত্যশৈলী যা সবচেয়ে জনপ্রিয় ভগবান কৃষ্ণ উপাসনার নৃত্য বলে বিবেচিত তার সাথে রাউত নাচের গভীর সাদৃশ্য লক্ষ্য করা যায়।

প্রাথমিকভাবে এই নৃত্যশৈলী শুধুমাত্র যাদব গোষ্ঠীর মধ্যে সীমাবদ্ধ ছিল কিন্তু ধীরে ধীরে এর জনপ্রিয়তা বৃদ্ধির কারণে এই নৃত্যশৈলী ছত্তিশগড় রাজ্যের মধ্যে প্রচার পায় ও সমস্ত সম্প্রদায়ের মানুষরা এই নৃত্যের পরিবেশনা করতে শুরু করেন।

রাউত নৃত্যের বেশভূষা
--------------------

রাউত নাচের পোশাক খুবই রঙিন ও জমকালো হয়। মহিলা নৃত্যশিল্পীরা সাধারণত শাড়ি পরেন ও পুরুষ নর্তকরা তাদের মাথায় পাগড়ি সহ সাধারণ কুর্তা এবং ধুতি পরেন। নর্তক ও নর্তকীরা পিঠের চারপাশে ময়ূরের পালক দিয়ে নিজেদের অলংকৃত করেন এবং পায়ে ঘুঙ্গুর পরিধান করেন। নাচের প্রধান আকর্ষণ হল একপ্রকার লাঠি এবং ধাতব চাকতি যা তারা নাচের তালে তালে বাজাতে থাকে।

বাজনা সংগত
----------

রাউত নৃত্য সাধারণত তুলসীদাসের দোহার সাথে উপস্থাপিত করা হয় ও নৃত্য পরিবেশনার সময় ঢোলক, মান্দার এবং চিমটা ইত্যাদি বাদ্যযন্ত্র ব্যবহার করা হয়।

তথ্যসূত্র
---------

1. ↑  "Culture & Heritage | District DURG, Government of Chhattisgarh | India" (ইংরেজি ভাষায়)। সংগ্রহের তারিখ ২০২১-১১-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Agrawal, Prof Vidya Singh, Ar Neeta Mishra, Ar Arpita Maji Das & Ar Smita (২০২১-০৪-২৮)। *An approach to better quality of life in villages of Chhattisgarh - "A case study of math village"* (ইংরেজি ভাষায়)। Walnut Publication। আইএসবিএন 978-93-91145-47-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5 6 7  "Raut Nacha of Chattisgarh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Raut Nacha Folk Dance, Chhattisgarh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2 3  "RAUT NACHA DANCE – CHHATTISGARH, INDIA: Dance Of The Triumph Of Good Over Evil"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রাইনিয়েলা (ইংরেজি: Rhyniella praecursor) হল ডেভোনিয়ান পিরিয়ডের গোড়ার দিকের প্রাগিয়ান পর্যায়ে গঠিত রাইনি চার্ট থেকে প্রাপ্ত জীবাশ্ম স্প্রিংটেইল। *Rhyniella praecursor* এর মানে হল *রাইনি চার্টের ক্ষুদ্র সৃষ্টি* যা আধুনিক ষড়পদীর অগ্রদূত। কিছুকাল পর্যন্ত একে প্রথমদিককার ডেভোনিয়ান পিরিয়ডের একমাত্র ষড়পদী হিসেবে বিশ্বাস করা হত। এটি কলেম্বোলা উপশ্রেণীর অতি আদিম একটি সদস্য।

১৯১৯ সালে এর দেহাবশেষ আবিষ্কার করা হয়। ছড়িয়ে ছিটিয়ে থাকা ক্ষুদ্রাংশ এবং বহিঃকঙ্কালের টুকরো থেকে পরবর্তীকালে ১৯২৬ সালে একে পূনর্গঠন করা হয় এবং বর্ণনা করা হয়। প্রথমদিকে একে শূককীট বলে বিশ্বাস করা হত।

মুখোপাঙ্গগুলোকে প্রথমদিকে *R. praecursor* এর হিসেবে বর্ণিত হলেও পরবর্তীকালে ১৯২৮ সালে এগুলোকে *Rhyniognatha hirsti* এর বলে বর্ণনা করা হয়। ২০০৪ সালে *Rhyniognatha hirsti* কে এখন পর্যন্ত জানা সবচেয়ে পুরোনো কীট বলে অভিহিত করা হয়।
এসব আদিম ষড়পদীকে ঘিরে যে বিতর্ক ও অনিশ্চয়তা রয়েছে তা থেকে দেখা যায়, ৪০০ মিলিয়ন বছর আগে স্প্রিংটেইল এবং কীটের পূর্বপুরুষরা এতোই সমরূপ ছিল যে এদেরকে একই দলভূক্ত বলে ভুল করা খুব সহজ ছিল।

রাইনিয়েলা ১-২ মিলিমিটার পর্যন্ত বেড়ে উঠেছিল এবং সম্ভবত ধাঙড় বা স্ক্যাভেঞ্জার হয়ে থাকতে পারে যারা পঁচা খাবার খেয়ে বাচতো।

তথ্যসূত্র
---------

1. ↑  মাইকেল এস. এঞ্জেল ও ডেভিড এ. গ্রিমাল্ডি (২০০৪)। "New light shed on the oldest insect"। *নেচার*। **৪২৭** (৬৯৭৫): ৬২৭–৬৩০। ডিওআই:10.1038/nature02291। পিএমআইডি ১৪৯৬১১১৯ `|pmid=` এর মান পরীক্ষা করুন (সাহায্য)।

* পার্কার, স্টিভ (২০০৩), *Dinosaurus: the complete guide to dinosaurs*. Firefly Books Inc. পৃষ্ঠা ৭৪
**পিয়াল কশৈপ বিজেতুঙ্গে** (সিংহলি: පියල් විජේතුංග; জন্ম: ৬ আগস্ট, ১৯৭১) বাদুল্লা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ক্যান্ডি ক্রিকেট ক্লাব, মুরস স্পোর্টস ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন **পিয়াল বিজেতুঙ্গে**।

প্রথম-শ্রেণীর ক্রিকেট
---------------------

সেন্ট অ্যান্থনি কলেজে অধ্যয়ন করেছেন। তিনজন ছাত্রের অন্যতম হিসেবে একই দলে খেলেন ও পরবর্তীতে শ্রীলঙ্কা দলে প্রতিনিধিত্ব করেন। বামহাতি অর্থোডক্স স্লো বোলার পিয়াল বিজেতুঙ্গে মুত্তিয়া মুরালিধরনের সাথে জুটি গড়ে একচ্ছত্র প্রাধান্য বিস্তার করেন। অন্যান্য স্কুলের ব্যাটসম্যানদের সমীহের কারণ হয়ে দাঁড়ান। আরেকজন হচ্ছেন রুয়ান কালপেগে। তবে, সতীর্থদের তুলনায় তিনি আন্তর্জাতিক অঙ্গনে সুনাম বয়ে আনতে পারেননি।

১৯৮৮-৮৯ মৌসুম থেকে ২০০১-০২ মৌসুম পর্যন্ত পিয়াল বিজেতুঙ্গে’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেট অঙ্গনে সফলতার স্বাক্ষর রাখতে না পারলেও ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করেছিলেন তিনি। ৬৫টি প্রথম-শ্রেণীর ক্রিকেট খেলায় অংশ নিয়ে ১৬১ উইকেট লাভ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিয়াল বিজেতুঙ্গে। ২৫ আগস্ট, ১৯৯৩ তারিখে মোরাতুয়ায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

সেন্ট অ্যান্থনি কলেজের সাবেক শিক্ষার্থীত্রয় একত্রে দক্ষিণ আফ্রিকার বিপক্ষে অংশ নেন। দুই উইকেট লাভ করেন তিনি। চূড়ান্ত দিন শ্রীলঙ্কা দল জয় পেলেও তাদেরকে বোলিং করতে হয়নি। বরঞ্চ জন্টি রোডস তাদের বল যথাযথভাবে মোকাবেলা করে সেঞ্চুরি করেছিলেন।

অবসর
----

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। শ্রীলঙ্কা জাতীয় ক্রিকেট দলে স্পিন বোলিং কোচের দায়িত্ব পালন করেন। এ পর্যায়ে রঙ্গনা হেরাথ, থারিন্ডু কৌশল ও দিলরুয়ান পেরেরা’র ন্যায় আন্তর্জাতিক খেলোয়াড়দেরকে প্রশিক্ষণ দেন তিনি।

তথ্যসূত্র
---------

1. ↑  Ugra, Sharda (১২ অক্টোবর ২০১৭)। "The man preparing Sri Lanka for life after Herath"। *ESPNcricinfo*। ২৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৭।

আরও দেখুন
---------

* পুবুদু দাসানায়াকে
* চম্পকা রামানায়েকে
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে পিয়াল বিজেতুঙ্গে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে পিয়াল বিজেতুঙ্গে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**দুলাল তালুকদার** (জন্ম ১৭ ফেব্রুয়ারি ১৯৪৬) একজন বাংলাদেশি নৃত্যবিদ, কোরিওগ্রাফার ও সংগীতজ্ঞ। তিনি হার্ভার্ড বিশ্ববিদ্যালয়ের স্কুল অব ডান্সের শিক্ষক। নৃত্যের মাধ্যমে আন্তর্জাতিক পর্যায়ে বাংলাদেশের সংস্কৃতিকে তুলে ধরার ক্ষেত্রে তিনি গুরুত্বপূর্ণ ভূমিকা পালন করেন। নৃত্যশিল্পে বিশেষ অবদানের জন্য ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।

প্রারম্ভিক জীবন
---------------

দুলাল ১৯৪৬ সালের ১৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির কলকাতায় জন্মগ্রহণ করেন। ১৯৪৭ সালে ভারত বিভাজনের সময় তার পরিবার ঢাকার কমলাপুরের ঠাকুরপাড়ায় চলে আসেন। ১৯৫৫ সালে তিনি বুলবুল ললিতকলা একাডেমিতে প্রাতিষ্ঠানিকভাবে নৃত্য শেখা শুরু করেন। তিনি এ একাডেমির প্রথম ব্যাচের শিক্ষার্থী ছিলেন। তার সহ-শিক্ষার্থী ছিলেন মন্দিরা নন্দী ও রাহিজা খানম ঝুনু এবং প্রশিক্ষক ছিলেন অজিত সান্যাল। ১৯৬৩ সালে তিনি নবাবপুর সরকারি উচ্চ বিদ্যালয় থেকে মাধ্যমিক সম্পন্ন করে ঢাকা কলেজে ভার্তি হন।

নৃত্য
-----

দুলাল ১৯৬০ সালে *পাকিস্তানের জাতীয় সাংস্কৃতিক দলের* সদস্য হিসেবে প্রথমবারের মত দেশের বাইরে নৃত্য পরিবেশন করেন। বাংলাদেশ স্বাধীনতা লাভের পূর্ব পর্যন্ত এ দলের সদস্য হিসেবে প্রায় ২০টি দেশে নৃত্য পরিবেশন করেন। এ সময় *রাহিজা খানম ঝুনু এবং দুলাল তালুকদার* নৃত্য জুটি দেশে পরিচিতি লাভ করে। তিনি ১৯৭৪ সাল থেকে স্থায়ীভাবে যুক্তরাষ্ট্রে বসবাস করছেন। যুক্তরাষ্ট্রে তিনি ম্যাসাচুসেটস ইনস্টিটিউট অব টেকনোলজি (এমআইটি), বস্টন বিশ্ববিদ্যালয় এবং লোকনৃত্যদল ‘মান্দাল’সহ বিভিন্ন প্রতিষ্ঠানে নৃত্য শিক্ষক ও প্রশিক্ষক হিসেবে কাজ করেছেন। বর্তমানে তিনি শিক্ষক হিসেবে হার্ভার্ড বিশ্ববিদ্যালয়ের স্কুল অব ডান্স বিভাগে যুক্ত। ২০১৭ সালে তার আত্মজীবনীমূলক গ্রন্থ ‘আমি’ প্রকাশিত হয়।

তথ্যসূত্র
---------

1. 1 2 3 4 5  "নৃত্যবিদ দুলাল তালুকদার"। *কালের কণ্ঠ*। সংগ্রহের তারিখ ১৫ ফেব্রুয়ারি ২০২০।
2. ↑  "বাংলা একাডেমির সম্মানসূচক ফেলোশিপ পেলেন যারা"। *যুগান্তর*। সংগ্রহের তারিখ ১৫ ফেব্রুয়ারি ২০২০।
3. 1 2 3 4 5 6 7  "নৃত্যচর্চার অনবদ্য দলিল"। *কালি ও কলম*। সংগ্রহের তারিখ ১৫ ফেব্রুয়ারি ২০২০।
4. ↑  "জুটি বেঁধে নাচতে হবে!"। *বাংলা নিউজ* (ইংরেজি ভাষায়)। সংগ্রহের তারিখ ১৫ ফেব্রুয়ারি ২০২০।
5. ↑  "'আমি' বইয়ের মোড়ক উন্মোচন"। *প্রথম আলো*। সংগ্রহের তারিখ ১৫ ফেব্রুয়ারি ২০২০।
**গ্রেগ রিয়াকা লাভারিজ** (ইংরেজি: Greg Loveridge; জন্ম: ১৫ জানুয়ারি, ১৯৭৫) পালমারস্টোন নর্থ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ইংরেজ ক্রিকেটে কেমব্রিজ বিশ্ববিদ্যালয় দলের প্রতিনিধিত্ব করেন। দলে তিনি মূলতঃ ডানহাতে লেগ স্পিন বোলিং করতেন। এছাড়াও, ডানহাতে নিচেরসারিতে ব্যাটিং করতেন **গ্রেগ লাভারিজ**।

প্রথম-শ্রেণীর ক্রিকেট
---------------------

১৯৯৪ সাল থেকে ২০০২-০৩ মৌসুম পর্যন্ত গ্রেগ লাভারিজের প্রথম-শ্রেণীর খেলোয়াড়ী জীবন চলমান ছিল। নিউজিল্যান্ডের ঘরোয়া ক্রিকেট প্রতিযোগিতায় সেন্ট্রাল ডিস্ট্রিক্টস দলের পক্ষে খেলাসহ কেমব্রিজবিশ্ববিদ্যালয় এবং হক কাপে মানাওয়াতু দলের পক্ষে খেলেছেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গ্রেগ লাভারিজ। ১৩ জানুয়ারি, ১৯৯৬ তারিখে হ্যামিল্টনে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

টেস্ট অভিষেক
------------

নিউজিল্যান্ডীয় লেগ স্পিনার গ্রেগ লাভারিজ বোলার হিসেবে টেস্ট দলে অন্তর্ভুক্ত হন। তবে, তিনি কোন বোলিং করার সুযোগ পাননি। ঐ দিনটি তার ২১তম জন্মদিন ছিল। ১৯৯৫-৯৬ মৌসুমে হ্যামিল্টনে জিম্বাবুয়ের বিপক্ষে একমাত্র টেস্টের প্রথম ইনিংসে হাতের কব্জিতে গুরুতর আঘাত পান। ফলশ্রুতিতে, তিনি বোলিং করতে পারেননি। জোরপূর্বক তাকে রিটায়ার হার্ট হতে হয়। এরফলে, চার্লস ব্যানারম্যান, তালাত আলী, ইয়ান চ্যাটফিল্ড, অ্যান্ডি লয়েড ও সঞ্জয় মাঞ্জরেকারের সাথে ষষ্ঠ ব্যাটসম্যান হিসেবে অভিষেক টেস্টে রিটায়ার হার্ট হতে হয়।

ক্রিকেট খেলা থেকে অবসর গ্রহণের পর আবাসন ব্যবসায়ের দিকে ঝুঁকে পড়েন তিনি। নিউজিল্যান্ডভিত্তিক রবার্ট জোন্স হোল্ডিংসের মহাব্যবস্থাপকের দায়িত্ব পালন করছেন।

তথ্যসূত্র
---------

1. ↑  *Cricinfo*, "A fairytale beginning",  Accessed 15 January 2011.
2. ↑  Sengupta, Arunabha। "Sanjay Manjrekar: The blade of his bat was the face of perfection"। *Cricket Country*। Cricket Country। সংগ্রহের তারিখ ২০ জানুয়ারি ২০১৫।
3. ↑  Coverdale, Brydon। "The legspinner who never bowled"। *Cricinfo*। সংগ্রহের তারিখ ২৮ এপ্রিল ২০১৫।

আরও দেখুন
---------

* জিওফ অ্যালট
* অ্যাডাম প্যারোরে
* এক টেস্টের বিস্ময়কারী
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে গ্রেগ লাভারিজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্রেগ লাভারিজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
এই নিবন্ধটি দীর্ঘাকৃতি বন্দুক সমূহ সম্পর্কে। অন্য ব্যবহারের জন্য রাইফেল (দ্ব্যর্থতা নিরসন) দেখুন।

A Dreyse Needle Rifle
A Henry Rifle

A M1 Garand rifle
An AK-47
caption=M16 variants

A Steyr AUGআধুনিক রাইফেলের ক্রমবিকাশ   
**প্রথম:** বাকার রাইফেল, ১৯শ শতাব্দীর প্রথম দিককার ফ্লিন্টলক রাইফেল.  
**দ্বিতীয়:** প্যাটার্ন ১৮৫৩ এনফিল্ড, ১৯শ শতাব্দীর মাঝামাঝি সময়ের ক্যাপলক রাইফেল্ড মাস্কেট.  
**তৃতীয়:** ড্রেইজ নিডল গান, প্রথম আদর্শ সামরিক ব্রিচলোডিং রাইফেল.  
**চতুর্থ:** হেনরি রাইফেল, প্রথম সফল লিভার অ্যাকশান রিপিটিং রাইফেল.  
**৫ম:** লেবেল মডেল ১৮৮৬ রাইফেল, ১৯শ শতকের শেষ দিককার বোল্ট অ্যাকশান রাইফেল এবং এটাতেই প্রথম ধূম্র বিহীন বারুদ ব্যবহৃত হয়.  
**ষষ্ঠ:** এম-১ গ্যারান্ড, ২০শ শতাব্দীর প্রথম দিককার সেমি-অটোমেটিক রাইফেল এবং এটাই প্রথম সামরিক সেমি-অটোমেটিক রাইফেল.  
**সপ্তম:** একে-৪৭, ২০শ শতাব্দীর মাঝামাঝি সময়ের গ্যাস চালিত রিলোডিং সুবিধা যুক্ত, ম্যাগাজিন যুক্ত অটোমেটিক রাইফেল.  
**অষ্টম:** এম-১৬ রাইফেল (অন্যান্য ধরন সমূহ এ১, এ২, এম৪ ক্যারবিন এবং এ৪), ২০শ শতাব্দীর শেষ দিককার গ্যাস চালিত রিলোডিং সুবিধা যুক্ত, ম্যাগাজিন যুক্ত এ্যাসাল্ট রাইফেল.  
**নবম:** স্টিয়ার এ ইউ জি, ২০শ শতাব্দীর শেষ দিককার সিলেক্টিভ ফায়ার, বুলপাপ এ্যাসাল্ট রাইফেল.
রাইফেল একধরনের বহনযোগ্য দীর্ঘ ব্যারেল যুক্ত আগ্নেয়াস্ত্র। নিখুঁতভাবে দূরপাল্লার লক্ষ্যভেদ করার উদ্দেশ্যে এগুলো বিশেষ ভাবে তৈরী করা হয়। গুলি ছোড়ার সময় রাইফেল সাধারণত দুই হাত দিয়ে ধরা হয় এবং ভারসাম্য রক্ষার্থে কাধও ব্যবহার করা হয়। এর ব্যারেলের ভেতরের দেওয়ালে প্যাঁচান খাঁজ থাকে। এই প্যাঁচান খাঁজ গুলোকে রাইফেলিং (Rifling) বলা হয়। এজন্য এগুলোকে প্রাথমিকভাবে মূলত 'রাইফেল্ড বন্দুক(Rifled Gun)' বলা হত এবং এটা থেকেই রাইফেল(Rifle) শব্দের উৎপত্তি। বর্তমানে লম্বা কিন্তু হাতে বহনযোগ্য, ট্রিগার(বন্দুকের ঘোড়া) যুক্ত, ভালভাবে দূরপাল্লার লক্ষ্য ভেদের সুবিধা যুক্ত সকল অস্ত্রই রাইফেল বলে পরিগণিত হয়। যুদ্ধে, আইনের প্রয়োগে, শিকারে এবং বিভিন্নরকম শ্যুটিং খেলায় রাইফেল ব্যাপকভাবে ব্যবহৃত হয়।

পরিচিতি
-------

ঐতিহ্যগত ভাবে রাইফেলে এক বার ট্রিগার চাপলে একটি গুলি (Projectile) ছোড়া হয়। আধুনিক রাইফেলগুলো সাধারণত একক শট (Single shot), বোল্ট অ্যাকশন(Bolt action), আধা-স্বয়ংক্রিয় (Semi-automatic), স্বয়ংক্রিয় (Automatic) ইত্যাদি ধরনের হয়।

একক শট, বোল্ট অ্যাকশন ও আধা-স্বয়ংক্রিয় রাইফেলগুলো থেকে একবার ট্রিগার চাপলে এক রাউন্ড গুলি ছোড়া হয়। কেবলমাত্র স্বয়ংক্রিয় রাইফেলের ক্ষেত্রে একবার ট্রিগার চাপলে একাধিক রাউন্ড (দুই, তিন বা আরো বেশি) গুলি ছোড়া হয়।

ইতিহাস
------

রাইফেলের ব্যবহার কবে প্রথম শুরু হয় তা সঠিক ভাবে নির্ণয় করা যায়নি তবে ১৫শ শতাব্দীতে এই ব্যাপারে ইউরোপে বেশ কিছু পরীক্ষন চালানো হয়েছে বলে প্রমাণ পাওয়া যায়। তীরন্দাজরা অনেক আগেই এটা আবিষ্কার করেন যে তীরের পুচ্ছ-পালক একটু ঘুরিয়ে দিলে তীরের লক্ষ্যভেদের সঠিকতা অনেক খানি বৃদ্ধি পায়।
বিশ্ব বাংলা হল ভারতের পশ্চিমবঙ্গ রাজ্যের হস্তশিল্প ও বস্ত্রশিল্পের প্রচারের জন্য পশ্চিমবঙ্গ সরকার কর্তৃক প্রতিষ্ঠিত একটি এমএসএমই উদ্যোগ।

ইতিহাস
------

পশ্চিমবঙ্গ হস্তশিল্প উন্নয়ন নিগমের অধীনে পূর্ববর্তী মঞ্জুষা একটি লোকসান বহনকারী উদ্যোগ ছিল। মঞ্জুষা ১৯৭৬ সাল থেকে তার প্রথম পরিচালন মুনাফা ৩.১৫ কোটি রুপি পোস্ট করেছে, যখন তন্তুজা (পশ্চিমবঙ্গ রাজ্য তাঁত তাঁত সমবায় সমিতির অধীনে), ১৯৪৫ সালে প্রতিষ্ঠিত, ২০১৫-১৬ সালে ৩.৫ কোটি টাকায় রেকর্ড পরিচালন মুনাফা করেছে। ২০১৩ সাল পর্যন্ত, দুটি সংস্থা - বাংলার কারুশিল্পের প্রচার ও বিপণনের উদ্দেশ্যে প্রতিষ্ঠিত - রাজ্য সরকার দ্বারা প্রচুর ভর্তুকি দেওয়া হয়েছিল। ২০১১ সালে ক্ষমতায় আসার পর, মমতা বন্দ্যোপাধ্যায় একটি ক্ষুদ্র, ক্ষুদ্র ও মাঝারি উদ্যোগের বিকাশ শুরু করেছিলেন। ২০১৩ সালে, বিশ্ব বাংলা রাষ্ট্রের মৃতপ্রায় চারু ও কারুশিল্পের প্রচারের জন্য অস্তিত্বে আসে। ব্র্যান্ডের অধীনে পণ্য বিক্রির প্রথম দোকানটি ২০১৪ সালে আসেকলকাতা।

তথ্যসূত্র
---------

1. ↑  "Mamata wipes out losses from Manjusha, Tantuja"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গাঙ্গেয় পটকা** (বৈজ্ঞানিক নাম: *Chelonodon patoca*) (ইংরেজি: **Gangetic Pufferfish**) হচ্ছে **Tetraodontidae** পরিবারের *চেলোন্ডন* গণের একটি স্বাদুপানির মাছ।

বর্ণনা
------

দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত।

স্বভাব এবং আবাসস্থল
-------------------

সর্বভূক প্রজাতি মাছ এবং সমুদ্র হতে লোনাপানিতে অভিপ্ৰায়ন করে। এটি সাধারণত স্বাদুপানির মাছ নয়, বস্তুত মাঝে মাঝে ঈষৎ লোনাপানিতে যায় । সাধারণত নদীর মুখে, ম্যানগ্রোভ অঞ্চলের মোহনায় ঈষৎ লোনাপানিতে এবং মাঝে মাঝে স্বাদুপানির নদীতে দেখা যায়, কিন্তু সমুদ্র হতে কয়েক কিলোমিটার এর মধ্যে কখনও দেখা যায় না ।

বিস্তৃতি
--------

এ মাছ গ্রীষ্মমণ্ডলীয় অঞ্চলে পাওয়া যায়। ইন্দো-পূর্ব প্রশান্ত মহাসাগর, বঙ্গোপসাগর এ সচরাচর পাওয়া যায়।

অর্থনৈতিক গুরুত্ব
-----------------

বাণিজ্যিকভাবে এর গুরুত্ব খুবই কম। এটি অখাদ্য হিসাবে বিবেচিত। উপকূলীয় এলাকায় এ মাছ খাবার কারণে মানুষের মৃত্যু হয়।

বাস্তুতান্ত্রিক ভুমিকা
----------------------

ঈষৎ লোনাপানিতে পাওয়া যায়। স্বাদু ও লোনা উভয় পানিতে এরা থাকতে পারে। বয়স বৃদ্ধির সাথে সাথে এদের খাদ্যাভ্যাসের পরিবর্তন হয়। এরা শান্ত প্রকৃতির মাছ।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।

মন্তব্য
-------

বাংলাদেশে এ মাছের সর্ব্বোচ্চ দৈর্ঘ্য ২১ সেমি পর্যন্ত পাওয়া গিয়েছে।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. 1 2 3 4 5 6  Weber, M. and L.F. De Beaufort (1962) The fishes of the Indo-Australian Archipelago. XI. Scleroparei, Hypostomides, Pediculati, Plectognathi, Opisthomi, Discocephali, Xenopterygii. A.J. Reprints Agency, New Delhi, India. 481 p.
2. ↑  Munro, I.S.R. (1967) The fishes of New Guinea. Department of Agriculture, Stock and Fisheries, Port Moresby, New Guinea. 651 p.
3. 1 2  Talwar, P.K. and A.G. Jhingran (1991) Inland fishes of India and adjacent countries. Volume 2. A.A. Balkema, Rotterdam.
4. 1 2 3 4 5 6 7  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৩০৪–৩০৫। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
জানে আলম
**জানে আলম** (? – ২ মার্চ ২০২১) বাংলাদেশের একজন স্বনামধন্য কণ্ঠশিল্পী, সুরকার, গীতিকার ও প্রযোজক ছিলেন। বাংলা পপ সঙ্গীতের স্রষ্টা ও প্রচারক হিসেবে যে পাঁচজন শিল্পীকে মনে করা হয় উনি তাদের একজন।

প্রারম্ভিক জীবন
---------------

জানে আলম জন্মগ্রহণ করেন মানিকগঞ্জ জেলার হরিরামপুরে।

কর্মজীবন
--------

বাংলাদেশের স্বাধীনতার পরে ঢাকা রেকর্ডস থেকে প্রকাশিত প্রথম অ্যালবাম 'বনমালী' দিয়ে শ্রোতাদের মাঝে পরিচিতি লাভ করেন। সত্তরের দশকে পপ সঙ্গীতের সাথে লোকধাঁচ এবং আধ্যত্মবাদের মিশ্রণে গানের জন্য জানে আলম বেশ জনপ্রিয় ছিলেন। তার কণ্ঠে গাওয়া প্রায় ৪০০০ গানগুলোর মধ্যে ‘একটি গন্ধমের লাগিয়া’, ‘স্কুল খুইলাছে রে মাওলা’, ‘কালি ছাড়া কলমের মূল্য যে নাই, ফুল ছাড়া ফাগুনের নামটাই বৃথা’, ‘তুমি পিরিতি শিখাইয়া’, ‘দয়াল বাবা কেবলা কাবা’ অন্যতম জনপ্রিয় গান।

মৃত্যু
------

কণ্ঠশিল্পী জানে আলম বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। মানিকগঞ্জের হরিরামপুরের যাত্রাপুরে পারিবারিক কবরস্থানে এই গুণী শিল্পীকে দাফন করা হয়।

তথ্যসূত্র
---------

1. ↑  "যাত্রাপুরে চিরনিদ্রায় জানে আলম"। *দৈনিক প্রথম আলো*। ৩ মার্চ ২০২১। সংগ্রহের তারিখ ৪ মার্চ ২০২১।
2. ↑  "চলে গেলেন 'একটি গন্ধমেরও লাগিয়া' গানের স্রষ্টা জানে আলম"। *প্রথম আলো*। মার্চ ৩, ২০২১। সংগ্রহের তারিখ মার্চ ৪, ২০২১।
3. ↑  "কণ্ঠশিল্পী জানে আলম মারা গেছেন"। *দ্যা ডেইলি স্টার*। মার্চ ২, ২০২১। সংগ্রহের তারিখ মার্চ ৪, ২০২১।
**বিশ্ব মেধাসম্পদ দিবস** প্রতিবছর ২৬ এপ্রিল তারিখে পালন করা হয়। জাতিসংঘের বিশেষ সংস্থা বিশ্ব মেধাসম্পদ সংস্থা ২০০০ সালে প্রথমবারের জন্য এই দিবসটি পালন করেছিল। দৈনন্দিন জীবনের উপরে মেধাসম্পদের কৃতিস্বত্ব (পেটেন্ট), কপিরাইট, বাণিজ্যিক মার্কা (ট্রেডমার্ক) এবং ঔদ্যোগিক ডিজাইনের প্রভাবের বিষয়ে সজাগ করা এই দিবসের মূল উদ্দেশ্য। এর সঙ্গে সৃষ্টিশীল প্রতিভার উদ্‌যাপন করা এবং সৃষ্টিকর্তা এবং উদ্ভাবক সকল সমাজের উন্নয়নে অগ্রণী অবদানের বিষয়ে কৃতজ্ঞতা প্রকাশ করা এর অন্যতম উদ্দেশ্য। ১৯৭০ সালের ২৬শে এপ্রিল তারিখে বিশ্ব মেধাসম্পদ সংস্থা প্রতিষ্ঠার জন্য অভিবর্তন কার্যকরী হয়েছিল। সেই ২৬শে এপ্রিল তারিখে এই দিবস উদ্‌যাপন করার সিদ্ধান্ত গ্রহণ করা হয়েছিল।

তথ্যসূত্র
---------

1. 1 2  WIPO web site, *World Intellectual Property Day – 26 April*. Consulted on 20 April 2011.

বহিঃসংযোগ
---------

* বিশ্ব বৌদ্ধিক সম্পত্তি দিবস
	+ "World IP Day Archives"। WIPO। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।
* "The EPO and the World Intellectual Property Day – 26 April 2005"। EPO। ৮ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।
**প্রভা চট্টোপাধ্যায়** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা। নারী জাগরণের জন্য বিভিন্ন সাংগঠনিক কাজ করেছিলেন।

জন্ম ও পরিবার
-------------

প্রভা চট্টোপাধ্যায় ১৮৯৭ সালে ঢাকা জেলা জন্মগ্রহণ করেন কিন্তু তার মৃত্যুর সাল পাওয়া যায় নি। তার পিতার নাম দুর্গামোহন চট্টোপাধ্যায় ও মাতার নাম সরোজিনী দেবী। সুরেশরঞ্জন চট্টোপাধ্যায় সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।

রাজনৈতিক জীবন
-------------

তিনি অসহযোগ ও জাতীয় আন্দোলনের যোগ দেওয়ার এবং তারপরে গ্রামে গ্রামে নারীদের মাঝে জাগরণের কাজ করেন। ১৯২০ সালে 'বালুরঘাট মহিলা সমিতি' প্রতিষ্ঠা করেন। ১৯৩০ সালে আইন-অমান্য আন্দোলনে মহিলাদের যুক্ত করার ক্ষেত্রে বিশেষ ভূমিকা রাখেন। ১৯৩০ সাল থেকে ১৯৪২ সাল পর্যন্ত মহিলা সমিতির মাধ্যমে নানা সেবামূলক কাজ করে থাকেন। দীর্ঘ এগারাে বছর এই মহিলা সমিতি প্রাথমিক অবস্থায় অতি অল্প অর্থ সম্বল করে, ক্রমে হাসপাতালে প্রসূতি-সদনের ব্যবস্থা, অবৈতনিক পাঠশালা, শিল্প-প্রদর্শনী ইত্যাদি নানা জনসেবার কাজ করে চলেছিলেন।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৭৯-১৮১। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**এস এম আরিফ-উর-রহমান** একজন বাংলাদেশি সরকারি কর্মকর্তা যিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।

জন্ম ও প্রাথমিক জীবন
--------------------

এস এম আরিফ-উর-রহমান যশোর জেলার শার্শা উপজেলার বারিপোতা গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে সমাজবিজ্ঞানে স্নাতক ও স্নাতকোত্তর ডিগ্রি লাভ করেন। তিনি এক পুত্র সন্তানের জনক।

কর্মজীবন
--------

এস এম আরিফ-উর-রহমান বিসিএস প্রশাসন ক্যাডারের সপ্তম ব্যাচের কর্মকর্তা হিসেবে ১৫ ফেব্রুয়ারি ১৯৮৮ সালে চাকুরীতে যোগদান করেন। তিনি মাঠ প্রশাসনে সহকারী কমিশনার, নেজারত ডেপুটি কালেক্টর, রেভিনিউ ডেপুটি কালেক্টর, জেনারেল সার্টিফিকেট অফিসার, উপজেলা নির্বাহী অফিসার, অতিরিক্ত জেলা প্রশাসক, অতিরিক্ত জেলা ম্যাজিস্ট্রেট, জেলা প্রশাসক হিসেবে এবং বাংলাদেশ সচিবালয়ে বিদ্যুৎ বিভাগে উপসচিব এবং গৃহায়ন ও গণপূর্ত মন্ত্রণালয়ে যুগ্মসচিব ও অতিরিক্ত সচিব হিসেবে দায়িত্ব পালন করেন।

তিনি ২৬ মে ২০১৯ সাল থেকে ১৫ ফেব্রুয়ারি ২০২০ সাল পর্যন্ত মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন।

তথ্যসূত্র
---------

1. ↑  "মুক্তিযুদ্ধ বিষয়ক মন্ত্রণালয়ের সচিব"। *বাংলাদেশ জাতীয় তথ্য বাতায়ন*। ২৯ মে ২০১৯। ১৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।
2. 1 2  "মুক্তিযুদ্ধ মন্ত্রণালয়ের সচিব আমিনুল, ইআরডিতে ফাতিমা"। *দৈনিক সমকাল*। ১১ ফেব্রুয়ারি ২০২০। সংগ্রহের তারিখ ১৬ ফেব্রুয়ারি ২০২০।
3. ↑  "মুক্তিযুদ্ধ মন্ত্রণালয়ের সচিব হলেন আমিনুল"। *দৈনিক অধিকার*। ১১ ফেব্রুয়ারি ২০২০। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।
4. ↑  "মুক্তিযুদ্ধ মন্ত্রণালয়-অর্থনৈতিক সম্পর্ক বিভাগে নতুন সচিব"। *বাংলানিউজটোয়েন্টিফোর.কম*। সংগ্রহের তারিখ ১১ ফেব্রুয়ারি ২০২০।
**বৃন্দাবনচন্দ্রের মন্দির** মুর্শিদাবাদ জেলার কান্দী থানার গোবরহাটির গ্রামের প্রায় মাঝখানে অবস্থিত। এটি একটি বিখ্যাত মন্দির। মন্দিরটি "পঞ্চরত্ন" মন্দির - স্থাপত্যশিল্পের একটি উৎকৃষ্ট নিদর্শন।

বর্ণনা
------

মন্দিরটি বর্গাকার যার দৈর্ঘ্য ও প্রস্থ ৮ মিটার ও উচ্চতা ১২ মিটার। চূড়াগুলি বহু কার্নিশযুক্ত দেউল রীতিতে তৈরি। অলিন্দের ছাদ ভল্টের ওপর এবং গর্ভগৃহের ছাদ ইসলামি স্থাপত্যরীতি অনুসারে পাশ খিলান ও লহরার বিন্যাসে নির্মিত ও গম্বুজের ওপর স্থাপিত। মন্দিরটির সম্মুখে অর্থাৎ পশ্চিম দিকে তিনটি খিলান সমন্বিত তিনটি প্রবেশ দ্বার, খিলানের ওপরে দেওয়ালে পোড়ামাটির ফুল ও লতাপাতার অলংকরণ যা বাংলার প্রাচীন টেরাকোটার নিদর্শন।[]

বৃন্দাবনচন্দ্র মন্দিরে যে বিগ্রহটি আছে সেটি কষ্টি পাথরের মদনমোহন বিগ্রহ। মন্দিরের প্রধান প্রবেশদ্বারের ওপর একটি প্রতিষ্ঠালিপি এবং একটি সংস্কারলিপি গ্রথিত আছে। প্রতিষ্ঠালিপি অনুযায়ী মন্দিরটি গোবরহাটির তৎকালীন বিশিষ্ট ধনী ব্রজমোহন দাসের দ্বারা ১৭৭২ খ্রিস্টাব্দে নির্মিত।[] তিনি নাকি মুর্শিদাবাদের নবাব দরবারে পদস্হ কর্মচারী ছিলেন। ১৮৯৭ খ্রিষ্টাব্দের প্রলয়ঙ্কর ভূমিকম্পে মন্দিরের সামনের দেওয়ালে ওপর থেকে নীচ পর্যন্ত দীর্ঘ ফাটল ধরে, মন্দিরের সংস্কারের সময় সেটি মেরামত করা হলেও বর্তমানে আবার ফাটল দেখা গেছে।

তথ্যসূত্র
---------

1. ↑  "মন্দিরে ফুটে উঠছে প্রাচীন চিত্র"। *আনন্দবাজার অনলাইন*।
2. ↑  দীননাথ মণ্ডল। *পর্যটনে মুর্শিদাবাদ*। কলকাতা: অণিমা প্রকাশনী।

### গ্রন্থপঞ্জি

1. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।
2. মুর্শিদাবাদ যুগে যুগে : বিজয় কুমার বন্দ্যোপাধ্যায়।

বহিঃসংযোগ
---------


উইকিমিডিয়া কমন্সে **বৃন্দাবনচন্দ্র মন্দির** সংক্রান্ত মিডিয়া রয়েছে।

প্রবেশদ্বার: হিন্দুধর্ম ভারত পশ্চিমবঙ্গ
**ঘাটাইল সরকারি পাইলট উচ্চ বিদ্যালয়**  বাংলাদেশের টাঙ্গাইল জেলার একটি শিক্ষা প্রতিষ্ঠান। সহশিক্ষা পদ্ধতিতে শিক্ষা দানকারী এই প্রতিষ্ঠানটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়।

অবস্থান
-------

এই বিদ্যালয়টি ঢাকা বিভাগের টাঙ্গাইল জেলার ঘাটাইল উপজেলায় অবস্থিত।

ইতিহাস
------

এই বিদ্যালয়টি ১৯৩৯ সালে স্থাপিত হয়েছ।

ভর্তি প্রক্রিয়া
----------------

লিখিত এবং মৌখিক পরীক্ষার ভিত্তিতে ৬ষ্ঠ, ৯ম শ্রেণীতে ছাত্র ভর্তি করা হয়ে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে।

### পাঠ্যক্রম

জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক, বাণিজ্য এবং কারিগরি শাখায় শিক্ষার্জনের সুযোগ রয়েছে।

### পাঠদান পদ্ধতি

শিক্ষার্থীদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। জুনিয়র বৃত্তি ও এসএসসি জন্য ছাত্রদেরকে সুপরিকল্পিতভাবে প্রস্ততি গ্রহণে সহায়তা করা হয়। শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে পর্যবেক্ষণ হয়।

সহ পাঠ্যক্রম ব্যবস্থা
---------------------

এই শিক্ষা প্রতিষ্ঠানের শিক্ষার্থীদেরকে দৈহিক ও মানসিক সুষম উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা রয়েছে। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, ভলিবল, ব্যাডমিন্টন নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়; এতে হামদ-নাত, ক্বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়র ক্যাডেট কোর প্রভৃতিম কার্যক্রমও এর আওতাভুক্ত। শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।

তথ্যসূত্র
---------

1. ↑  "ঘাটাইলে শেখ রাসেল শিশু কিশোর পরিষদের ইফতার মাহফিল অনুষ্ঠিত"। *ঘাটাইল ডট কম | Ghatail.com | Online Newspaper*। ২০১৮-০৬-০৬। সংগ্রহের তারিখ ২০১৯-০৮-০৯। [*স্থায়ীভাবে অকার্যকর সংযোগ*]